Mashaba sê waarom wedstryd moes voortgaan ná 2 in stormloop sterf | Maroela Media
Mashaba sê waarom wedstryd moes voortgaan ná 2 in stormloop sterf
ENB-stadion, ook bekend as Soccer City
Herman Mashaba, burgemeester van Johannesburg, het bevestig dat ŉ ondersoek van stapel gestuur is nadat twee mense Saterdag in ŉ stormloop by die ENB-stadion net buite Johannesburg gesterf het.
Maroela Media het vroeër berig minstens 17 ander mense is beseer in dié stormloop net voor die wedstryd tussen Kaizer Chiefs en Orlando Pirates.
Ondersteuners én sokkerspelers het onder erge kritiek op sosiale media deurgeloop omdat die sokkerwedstryd ná die voorval voortgegaan het.
Intussen het Mashaba Saterdagaand in ŉ verklaring gesê die stormloop het tydens die kompetisie gebeur, en daarom is besluit om die wedstryd klaar te speel.
“Die stormloop het buite die stadion plaasgevind terwyl die wedstryd al aan die gang was. Die wedstryd tussen Kaizer Chiefs en Orlando Pirates het dus voortgegaan sonder dat enige spelers bewus was van wat gebeur het,” lui die verklaring.
Stadium Management South Africa, wat onder meer dié stadion bestuur, het sy medelye aan die familie en vriende van die oorledenes betuig.
“Die hartseer lewensverlies by dié wedstryd is ŉ tragedie. Ons werk saam met al die relevante owerhede om te verhoed dat tragedies soos dié voortaan weer gebeur.”
Michael Sun, Johannesburgse burgemeesterskomiteelid vir openbare veiligheid, het aan EWN gesê die stormloop kon moontlik veroorsaak gewees het deur die verkope van vervalste kaartjies by die stadion.
Die oorsaak van die voorval is egter nog nie bekend gemaak nie.
Net meer as 16 jaar gelede is 43 toeskouers ook dood in ŉ stormloop by die Ellispark-stadion tussen dieselfde twee sokkerspanne.
fnb stadion kaizer chiefs
Krieketheld en sy meisie haak af
Ondervinding · 2 jaar gelede
Ondervinding is die beste leermeester, soms neem dit net langer.
Moet die drukgange net langer maak
smurfie · 2 jaar gelede
Ek dink; dat as hulle die wedstryd moes stop. Sou die toeskouers heel waarskynlik die stadion geprunder het uit woede.
sê maar net…
Lizzy · 2 jaar gelede
Dit is hoekom daar ‘n ding is soon volg afstand… Miskien moet mense maar dieselfde reels toepas soos op ons paaie dan sal sulke goed nie gebeur nie. Dis mos onnodig om omtrent op ‘n ander een se rug te klim wanneer jy in ‘n ry staan.